
Készült Tengelic Község Önkormányzata Képviselő-testülete Pénzügyi Bizottságának 
2026. szeptember 15-én megtartott üléséről.

J  E G Y Z Ő K Ö N Y V

Készült Tengelic Község Önkormányzata Képviselő-testülete Pénzügyi Bizottságának 
2026. szeptember 15-én megtartott üléséről.

Az ülés helye: Polgármesteri Hivatal - ülésterem

Jelen vannak:  Szijártó József


képviselő, biz. elnök


Budaváriné Balogh Boglárka

biz. tag

Csákvári Károly 


biz. tag


Tanácskozási joggal jelen levő meghívottak:

Gáncs István


polgármester



Tolnai Lászlóné

jegyző



Barabás Ildikó


gazdálkodási ügyintéző

Szijártó József bizottsági elnök köszönti a megjelenteket. Megállapítja, hogy az ülés határozatképes, mivel 3 fő bizottsági tag jelen van. Az ülést megnyitja, és a továbbiakban vezeti.

A bizottság elnöke javaslatot tesz a napirendre.
Napirendi javaslat:
Előterjesztő:
1./ Az önkormányzat 2026. évi költségvetéséről szóló 1/2026.(II.12.) 
Gáncs István

     önkormányzati rendelet módosításának véleményezése
polgármester

2./ Az önkormányzat 2026. évi I. félévi gazdálkodásáról szóló tájékoztató

Gáncs István
     véleményezése
polgármester

3./ Óvodába járó SNI-s gyermekek ellátására gyógypedagógusok megbízása
Gáncs István

polgármester
4/ Egyebek
Gáncs István


polgármester

A bizottság elnöke szavazásra bocsátja napirendi javaslatát. A szavazást követően megállapítja, hogy a bizottság 3 igen szavazattal, nem szavazat és tartózkodás nélkül elfogadta megtárgyalásra a javasolt napirendet.

Napirend tárgyalása: 

1./ Az önkormányzat 2026. évi költségvetéséről szóló 1/2026.(II.12.) önkormányzati rendelet módosításának véleményezése
Előterjesztő: Gáncs István polgármester

Gáncs István polgármester: A napirendi ponthoz tartozó anyagot minden bizottsági tag megkapta.
Megkérem Barabás Ildikó gazdálkodási ügyintézőt, ismertesse a napirendi pontot. 

Barabás Ildikó gazdálkodási ügyintéző: A költségvetés második módosításával összességében előirányzat csökkenés történik. Ettől függetlenül emelkedtek bizonyos tételek. A pedagógus béremelésre megkaptuk a bértámogatást, ez 259 000 Ft-ot jelent. 2026. január 1-jei hatállyal 0,4 %-kal kell a bérüket korrekciózni. A 2025. évi vonatkozó beszámoló elszámolása megtörtént. A Magyar Államkincstár a 6. havi nettó finanszírozás keretében járó állami támogatás összegét a 2025. évre vonatkozó 1 378 595 Ft helyi iparűzési adó többlet összegével csökkentette. Technikailag ez úgy került megoldásra, hogy a támogatási összegeknek megfelelően bevételi előirányzat biztosítása szükséges, így került megemelésre a közhatalmi bevételek előirányzata, valamint a kiadási oldalon az Egyéb működési célú kiadások előirányzata. Az Országgyűlési választás elszámolása megtörtént, a választásra biztosított forrás nem került felhasználásra teljes mértékben, így 375 789 Ft visszafizetési kötelezettség keletkezett.

A pénzmaradványt megpróbáljuk megsaccolni év elején, ez nem mindig sikerül.  A zárszámadás jóváhagyásával válik ismertté a pontos összege. Az Önkormányzat esetében csökkentenünk kellett az eredetileg tervezett összeget 3 814 339,- Ft-tal. 

Ezek voltak a bevételi oldal korrekció. 

A kiadási oldalon a korábbi testületi döntéseket vezettük be az előirányzatok közé. Továbbá megkaptuk a Paksi Kistérségi Központtól a 2025. évi elszámolást, mely alapján 1 368 306 Ft-ot kellett fizetnünk még a kistérségnek. 

Gáncs István polgármester: Köszönöm. 
Szijártó József biz. elnök: Javasolom a rendelet-tervezet elfogadását.
Más kérdés, illetve hozzászólás nincs, így a bizottság elnöke ismerteti határozati javaslatát, és azt szavazásra bocsátja. A szavazást követően megállapítja, hogy a bizottság 3 igen szavazattal, ellenszavazat és tartózkodás nélkül a következő határozatot hozta:

33/2026.(IX.15.) számú Pénzügyi Bizottsági Határozat
A Pénzügyi Bizottság megtárgyalta az önkormányzat 2026. évi költségvetéséről szóló 1/2026.(II.12.) önkormányzati rendelet módosításáról szóló önkormányzati rendelet-tervezetet. A tervezettel egyetért és elfogadásra javasolja. 
2./ Az önkormányzat 2026. évi I. félévi gazdálkodásáról szóló tájékoztató véleményezése
Előterjesztő: Gáncs István polgármester

Gáncs István polgármester: A napirendi ponthoz tartozó anyagot minden bizottsági tag megkapta.
Megkérem Barabás Ildikó gazdálkodási ügyintézőt, ismertesse a napirendi pontot. 

Barabás Ildikó gazdálkodási ügyintéző: Ha a félévi teljesítéseket nézzük, akkor kiadási oldalon 43%-os a teljesülés. Itt mind a dologinál, mind a felhalmozási kiadásoknál a teljesülés alacsonyabb, mint amit terveztünk. A dologi rész a takarékos gazdálkodás eredménye, a felhalmozásnál pedig áthúzódtak a második félévre a beruházások. Továbbá vannak olyan módosítások a költségvetésbe, melyek az előbbi napirendi pontban kerültek átvezetésre. 

A bevételi oldalon pedig 76%-os a teljesítés. Itt vannak tételek, melyek már év elején teljesítve lettek, vannak olyanok, melyek pedig folyamatosan az év során teljesülnek.
Azt gondolom, hogy nagyrészt tartható a költségvetésünk.

Gáncs István polgármester: Köszönöm.

Szijártó József biz. elnök: A tartalék keretünk, hogy állt a félévet követően?

Barabás Ildikó gazdálkodási ügyintéző: A félévinél 66 833 311 Ft volt, a költségvetés második módosítását követően pedig 56 123 643 Ft. 

Szijártó József biz. elnök: Köszönöm.

Gáncs István polgármester: A mai napon van a helyi iparűzési adó befizetési határideje. A befolyó adók függvényében határozzuk majd meg, milyen fejlesztések kerülhetnek szóba. Az árajánlatok ismeretében kerülhet a képviselő-testület elé, hogy döntsön mit javasol megvalósítani és mit nem. Ez majd egy következő testületi ülés. 

Szijártó József biz. elnök: Az iparűzési adóból származó bevétel jobban alakul, mint amire számítottunk?

Barabás Ildikó gazdálkodási ügyintéző: A tavalyi szeptemberhez képest nem lesz több, így nem keletkezik befizetési kötelezettségünk.

Gáncs István polgármester: Ez most nekünk így jó. Egyeztetést folytat a kormány az önkormányzati szakszervezetekkel. Három dolog biztosan téma. Az egyik a Versenyképes Járások Program kivezetése. A másik a szolidaritási hozzájárulásnak a be nem fizetése. A harmadik pedig a helyi iparűzési adó többlet befizetésének a megszüntetése. Több nagyváros már fizetésképtelen helyzetben van. Ezen döntések meghozatalát kérték. 

Jelenleg 130 millió forint van lekötve és 54 millió forint van a számlákon. Ez még természetesen módosulhat az iparűzési adó miatt. Visszafizetést nem nagyon remélünk, befizetéseket még igen. 
Szijártó József biz. elnök: Javasolom a tájékoztató elfogadását. 
Más kérdés, illetve hozzászólás nincs, így a bizottság elnöke ismerteti határozati javaslatát, és azt szavazásra bocsátja. A szavazást követően megállapítja, hogy a bizottság 3 igen szavazattal, ellenszavazat és tartózkodás nélkül a következő határozatot hozta:

34/2026.(IX.15.) számú Pénzügyi Bizottsági Határozat
A Pénzügyi Bizottság megtárgyalta az önkormányzat 2026. évi I. félévi gazdálkodásáról szóló tájékoztatót és azt elfogadásra javasolja.
3./ Óvodába járó SNI-s gyermekek ellátására gyógypedagógusok megbízása

Előterjesztő: Gáncs István polgármester

Gáncs István polgármester: A napirendi ponthoz tartozó anyagot minden bizottsági tag megkapta.
Kétféle gyógypedagógust kívánnak alkalmazni, valamint egy néptáncoktató szakembert. 

Az egyik gyógypedagógus óradíja emelkedett 5500 Ft-ról 6000 Ft-ra, a másiké 9000 Ft maradt. A néptáncoktató díja is 5500 Ft-ról 6000 Ft-ra emelkedett. 

Nem ide tartozik, de el szeretném mondani, hogy a citera-és gitároktatási alkalmak számát megfelezték, arra tekintettel, hogy a gitároktató olyan sok helyen vállal munkát, hogy már csak heti egy alkalommal tud idejárni. A citeraoktatás megmarad heti két alkalommal. 

Visszatérve az óvodához a gyógypedagógusok alkalmazása kötelező feladat. 

Szijártó József biz. elnök: Javasolom a gyógypedagógusokkal, valamint a néptánc oktatóval a megbízási szerződések megkötését.
Más kérdés, illetve hozzászólás nincs, így a bizottság elnöke ismerteti határozati javaslatát, és azt szavazásra bocsátja. A szavazást követően megállapítja, hogy a bizottság 3 igen szavazattal, ellenszavazat és tartózkodás nélkül a következő határozatot hozta:

35/2026.(IX.15.) számú Pénzügyi Bizottsági Határozat
A Pénzügyi Bizottság megtárgyalta az SNI-s gyermekek ellátásához, fejlesztéséhez a gyógypedagógusok alkalmazását, valamint a néptánc oktatás lehetőségét. A bizottság javasolja a két gyógypedagógussal, valamint a néptánc oktatóval a megbízási szerződések megkötését.
4/ Egyebek
Előterjesztő: Gáncs István polgármester

Gáncs István polgármester: Az egyebek napirendi pontban a szolgáltatóházban kialakított fitneszterem használati díjának megállapításáról kellene még dönteni. A lakossági igényeknek eleget téve kialakításra került egy fitneszterem a szolgáltatóház emeletén. Ennek az előkészületi munkálatai megtörténtek. A kamerarendszer kiépítése van még folyamatban, ami a héten vagy a jövő héten megvalósul. A terem burkolatának felújítására, valamint férfi és női öltöző kialakítására volt szükség. A beléptető rendszer felszerelése már korábban megtörtént a főbejáratnál. A héten egyeztetek egy szakemberrel, hogy egy ilyen terem esetében, milyen gépeket lenne célszerű beszerezni. Amikor a gépek meglesznek, onnantól lehet majd használni a termet. A használati rendre vonatkozó dokumentumokat megkapták. Havi bérleti díjat szeretnénk megállapítani. Októbertől szeretnénk megnyitni a termet. A 30 napos bérlet díjaként 10 000 Ft-ot javasolok. Az 50 nm-es termet 5-6 ember tudja maximum majd egyszerre használni. 

Szijártó József biz.elnöke: A cél nonprofit módon működtetni a helyiséget? Nem haszonszerzésként fog funkcionálni.

Gáncs István polgármester: Igazából csak szolgáltatunk, nem a bevétel a cél.

Szijártó József biz.elnöke: Előzetes már van adat az igénybevételre?

Gáncs István polgármester: Nem történt erre vonatkozóan felmérés. Azt kell majd megoldani, hogy egyszerre maximum öt fő tartózkodhat a teremben. Valószínűleg a téli hónapokban nagyobb lesz a kihasználtsága. Az igénybe vevők köre és létszáma biztosan váltakozó lesz. Lesznek időszakok, amikor az idősebb és lesz, amikor a fiatalabb korosztály fogja használni. 

Szijártó József biz.elnöke: Rendben van, hogy be lesz kamerázva, minden használó hozzájárul ehhez stb. Ha károkozás történik kihez lehet bejelenteni, ki fogja megnézni ezeket a felvételeket?

Gáncs István polgármester: Kizárólag az önkormányzat. 0-24 órában rögzítésre kerül a felvétel. 

Szijártó József biz.elnöke: Ki fogja nyitni a helyiséget, ki fogja felügyelni?

Gáncs István polgármester: Automata beléptető rendszer használatával lehet majd belépni. 

Szijártó József biz.elnöke: Naponta ránéz majd valaki a teremre?

Gáncs István polgármester: Nem lesz napi szintű ellenőrzés. Ha valaki megy és észreveszi, hogy egy adott gép nem működik, akkor jelez. A kamerafelvételből pedig vissza lehet majd nézni, hogy ki használta korábban az adott gépet. 
Szijártó József biz.elnöke: Értem. 

Gáncs István polgármester: Úgy gondolom, hogy minden korosztály fogja használni a termet. 

Szijártó József biz.elnöke: Az önkormányzatnál fogják a bérleti díjat fizetni?

Gáncs István polgármester: Igen. Befizetik a díjat és azt követően kapják meg a bilétát, mellyel az ajtót tudják nyitni. 
Szijártó József biz.elnöke: Javasolom a 30 napos bérlet 10 000 Ft-ban történő megállapítását. 
Más kérdés, illetve hozzászólás nincs, így a bizottság elnöke ismerteti határozati javaslatát, és azt szavazásra bocsátja. A szavazást követően megállapítja, hogy a bizottság 3 igen szavazattal, ellenszavazat és tartózkodás nélkül a következő határozatot hozta:

36/2026.(IX.15.) számú Pénzügyi Bizottsági Határozat
A Pénzügyi Bizottság megtárgyalta és javasolja a Szolgáltatóházban található fitneszterem 
30 napos bérleti díjának 10 000 Ft/fő összegben történő megállapítását. 

A bizottság elnöke megköszöni a részvételt és az ülést bezárja.

Kmft.

Szijártó József






Budaváriné Balogh Boglárka

   biz. elnöke







      biz. tag

